|  |  |
| --- | --- |
| futer logo | ПРАВИЛНИK  О ДОПУНАМА ПРАВИЛНИKА О НАСТАВНОМ ПЛАНУ И ПРОГРАМУ ОПШТЕОБРАЗОВНИХ ПРЕДМЕТА СРЕДЊЕГ СТРУЧНОГ ОБРАЗОВАЊА У ПОДРУЧЈУ РАДА ЗДРАВСТВО И СОЦИЈАЛНА ЗАШТИТА  ("Сл. гласник РС - Просветни гласник", бр. 13/2018) |

На основу члана 67. став 1. Закона о основама система обра- зовања и васпитања („Службени гласник РС”, бр. 88/17 и 27/18 – др. закон),

Министар просвете, науке и технолошког развоја доноси

**П РАВИЛНИК**

**о допунама Правилника о наставном плану и програму општеобразовних предмета средњег стручног образовања у подручју рада Здравство и социјална заштита**

Члан 1.

У Правилнику о наставном плану и програму општеобразов- них предмета средњег стручног образовања у подручју рада Здрав- ство и социјална заштита („Службени гласник РС – Просветни гласник”, број 7/14), у делу: „I НАСТАВНИ ПЛАН ЗА ОБРАЗОВ- НИ ПРОФИЛ КОЗМЕТИЧКИ ТЕХНИЧАР”, табела: „Б: ЛИСТА ИЗБОРНИХ ПРЕДМЕТА ПРЕМА ПРОГРАМУ ОБРАЗОВНОГ

ПРОФИЛА”, после изборног предмета: „ЛОГИКА СА ЕТИКОМ”, додаје се изборни предмет: „СРПСКИ ЈЕЗИК И ВЕШТИНА КО- МУНИКАЦИЈЕ”.

У делу: „I НАСТАВНИ ПЛАН ЗА ОБРАЗОВНИ ПРОФИЛ ЛАБОРАТОРИЈСКИ ТЕХНИЧАР”, табела: „Б: ЛИСТА ИЗБОР- НИХ ПРЕДМЕТА ПРЕМА ПРОГРАМУ ОБРАЗОВНОГ ПРОФИ-

ЛА”, после изборног предмета: „ЛОГИКА СА ЕТИКОМ”, додаје се изборни предмет: „СРПСКИ ЈЕЗИК И ВЕШТИНА КОМУНИ- КАЦИЈЕ”.

У делу: „I НАСТАВНИ ПЛАН ЗА ОБРАЗОВНИ ПРОФИЛ МЕДИЦИНСКА СЕСТРА – ТЕХНИЧАР”, табела: „Б: ЛИСТА ИЗБОРНИХ ПРЕДМЕТА ПРЕМА ПРОГРАМУ ОБРАЗОВНОГ

ПРОФИЛА”, после изборног предмета: „ЛОГИКА СА ЕТИКОМ”,

додаје се изборни предмет: „СРПСКИ ЈЕЗИК И ВЕШТИНА КО- МУНИКАЦИЈЕ”.

У делу: „I НАСТАВНИ ПЛАН ЗА ОБРАЗОВНИ ПРОФИЛ СТОМАТОЛОШКА СЕСТРА – ТЕХНИЧАР”, табела: „Б: ЛИСТА ИЗБОРНИХ ПРЕДМЕТА ПРЕМА ПРОГРАМУ ОБРАЗОВНОГ

ПРОФИЛА”, после изборног предмета: „ЛОГИКА СА ЕТИКОМ”, додаје се изборни предмет: „СРПСКИ ЈЕЗИК И ВЕШТИНА КО- МУНИКАЦИЈЕ”,

У делу: „I НАСТАВНИ ПЛАН ЗА ОБРАЗОВНИ ПРОФИЛ ФАРМАЦЕУТСКИ ТЕХНИЧАР”, табела: „Б: ЛИСТА ИЗБОРНИХ ПРЕДМЕТА ПРЕМА ПРОГРАМУ ОБРАЗОВНОГ ПРОФИЛА”, по-

сле изборног предмета: „ЛОГИКА СА ЕТИКОМ”, додаје се избор- ни предмет: „СРПСКИ ЈЕЗИК И ВЕШТИНА КОМУНИКАЦИЈЕ”.

У делу: „I НАСТАВНИ ПЛАН ЗА ОБРАЗОВНИ ПРОФИЛ ФИЗИОТЕРАПЕУТСКИ ТЕХНИЧАР”, табела: „Б: ЛИСТА ИЗ- БОРНИХ ПРЕДМЕТА ПРЕМА ПРОГРАМУ ОБРАЗОВНОГ ПРО-

ФИЛА”, после изборног предмета: „ЛОГИКА СА ЕТИКОМ”, додаје се изборни предмет: „СРПСКИ ЈЕЗИК И ВЕШТИНА КО- МУНИКАЦИЈЕ”.

Програм изборног предмета: „СРПСКИ ЈЕЗИК И ВЕШТИ- НА КОМУНИКАЦИЈЕ”, за трећи разред (прва година учења) и програм изборног предмета: „СРПСКИ ЈЕЗИК И ВЕШТИНА КОМУНИКАЦИЈЕ”, за четврти разред (друга година учења), од- штампани су уз овај правилник и чине његов саставни део.

Члан 2.

Овај правилник ступа на снагу осмог дана од дана објављи- вања у „Службеном гласнику Републике Србије – Просветном гла- снику”, а примењује се почев од школске 2018/2019. године.

Број 110-00-505/2018-04

У Београду, 27. јуна 2018. године

Министар,

# Младен Шарчевић, с.р.

Назив предмета: **Српски језик и вештина комуникације**

Годишњи фонд часова: **70 часова (2 часа недељно)**

Разред: **Трећи разред (прва година учења)**

* Употреба стечених знања из области српског језика и културе изражавања
* Континуирано усавршавање сопственог говора и писања
* Коришћење могућности библиотечких фондова и језичких приручника
* Познавање вредности сопственог културног наслеђа и повезаност са другим културама и традицијама
* Развијање свести о постојању различитих говорних стилова зарад сврсисходнијег споразумевања
* Употреба српског језика у савременим средствима комуникације
* Стицање знања о вербалним и невербалним начинима комуникације у свакодневним животним ситуацијама
* Развијање професионалног односа у раду са медицинском документацијом
* Неговање и чување свог језика
* Развијање свести о значају ефикасне комуникације у усменом и писаном облику у различите сврхе
* Развијање вештина и техника уметничког изражавања
* Познавање различитих стилова, техника и медија изражавања

Циљеви предмета:

На почетку теме ученике упознати са циљевима и исходима наставе/учења, планом рада и начинима оцењивања

**Облици наставе**

Предмет се реализује кроз следеће облике наставе:

* теоријска настава (44 часа)
* вежбе (26 часова)

**Место реализације наставе**

* Теоријска настава се реализује у учионици или библиотеци.
* Вежбе се реализују у кабинету информатике, сали са видео-бимом или у свечаној сали

**УПУТСТВО ЗА ДИДАКТИЧКО-МЕТОДИЧКО OСТВАРИВАЊЕ ПРОГРАМА:**

**Препоруке за реализацију наставе**

* Вежбе на одабраним текстовима
* Диктати, допуњавање исказа, преобликовање текста
* Лекторска и коректорска вежбања
* Индивидуални и групни рад
* Говорне вежбе
* Домаћи задатак
* Истраживачки рад
* Презентације
* Дебате

**Оцењивање**

Вредновање остварености исхода вршити кроз:

* континуирано праћење достигнутих исхода и нивоа постигнутих компетенција
* тестове знања

**Оквирни број часова по темама**

* Правопис 29 часова (теоријска настава 19 часова, вежбе 10 часова)
* Примена основних правописних правила 14 часова
* Служење речником српског језика, правописом и језичким приручницима 5 часова
* Примена граматичких правила у писању и говору 10 часова
* Језик 21 час (теоријска настава 13 часова, вежбе 8 часова)
* Комуникација 20 часова (теоријска настава 12 часова, вежбе 8 часова)

|  |  |  |  |
| --- | --- | --- | --- |
| **ТЕМА** | **ЦИЉ** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ ПО ТЕМАМА** |
| ПРИМЕНА ОСНОВНИХ ПРАВОПИСНИХ ПРАВИЛА | Отклањање типичних правописних грешака | * пише ћириличним и латиничим писмом у складу са правописом * примени правописна правила у писању великог и малог слова на почетку реченице, при писању властитих имена, као и да примени правила куртоазне употребе великог слова * примени знања о гласовним алтернацијама у писању и говору у складу са језичком нормом * пише и изговара палатале Ч, Ћ, Ђ и Џ у складу са правописом; препознаје фонетске дублете * правилно дели речи на слогове * примењује правила српске стандардне акцентуације; служи се речником за утврђивање правилног акцента; уочи евентуалну разлику између свог и књижевног акцента; прецизно акцентује речи * пребаци успешно реч екавског у реч ијекавског изговора и обрнуто * примени правила одвојеног и спојеног писања речи код именица, придева, глагола, заменица, бројева и изведеница од њих | * Правилно писање ћириличних и латиничних слова * Велико и мало слово (почетак реченице, писање властитих имена и куртоазна употреба великог слова); стилистичка вредност употребе великог слова * Гласовне алтернације (промена л у о, једначење сугласника по звучности, једначење по месту творбе, упрошћавање сугласничких група, палатализација, сибиларизација, дисимилација самогласника, писање сугласника Ј) * Изузеци од појединих гласовних промена (од једначења по звучности, једначења по месту творбе, палатализације, сибиларизације, од сажимања самогласника...) * Писање сугласника Х; губљење сугласника Х у појединим речима; фонетски дублети (када се Х може заменити са В, Ј и К) * Писање палатала Ч, Ћ, Ђ и Џ * Растављање речи на крају реда (*трам-вај, пи-сати, лепи-ти)* * Правила српске стандардне акцентуације; акценатски дублети; преношење акцента на проклитике; акцентовање страних речи; употреба генитивног знака * Употреба екавских и ијекавских облика *(следећи и сљедећи, одећа и одјећа*) * Одвојено и спојено писање речи (код именица, придева, глагола, заменица, бројева и изведеница од њих) |
| СЛУЖЕЊЕ РЕЧНИКОМ СРПСКОГ ЈЕЗИКА ПРАВОПИСОМ  И ЈЕЗИЧКИМ ПРИРУЧНИЦИМА | Оспособљавање и охрабривање ученика да се успешно служе речником, правописом и језичким приручницима | * редовно користи језичке приручнике, речнике српског језика и правопис * разликује етимолошки од фонетског правописа | * Правопис, језички приручници и начин њиховог коришћења * Етимолошки и фонетски правопис (*предтакмичење, субполаран,*   али зато *српски, блиски, бекство)* |

|  |  |  |  |
| --- | --- | --- | --- |
| ПРИМЕНА ГРАМАТИЧКИХ ПРАВИЛА У ПИСАЊУ И ГОВОРУ | Оспособљавање ученика да теоријска знања из граматике примењују у усменом и писаном  изражавању у складу са језичком нормом | * употреби падежне облике именица, придева и заменица у складу са граматичким правилима * пише негацију уз све врсте речи (писање речце НЕ уз именице, придеве и глаголе) у складу са правописом * употреби облике компаратива придева у складу са граматичким правилима * изабере одговарајућу врсту броја уз различите именице * формулише глаголске облике (писање футура I, императива, аориста, потенцијала, глаголских придева и глаголског прилога) у складу са граматиком и правописом * користи предлог *због* или *ради* у складу са језичком нормом | * Правилна употреба падежних облика речи са деклинацијом (*кејом*, а не *кејем*, *Бреда Пита*, а не *Бред Пита*, *ни од кога*, а не *од никога* и сл.) * Правилно писање речце НЕ уз именице, придеве и глаголе (*непажња, непожељан, не певају, нећу)* * Употреба правилних облика компаратива (*строжи*, а не *строжији*, *тешњи*, а не *теснији* и сл.). Писање речце НАЈ у суперлативу (*најјачи, најјефтинији*). Правилно писање појединих придева домаћег и страног порекла (*безбедностан,* а не *безбедоносан*, *конфоран*, а не *комфоран)* * Употреба збирних бројева за означавање скупа особа различитог пола (*троје деце* и сл.) и бројних придева уз именице pluralia tantum (*двоја врата*, а не *двоје врата* и сл.). Употреба именица уз основне бројеве (*у последња четири сата, а не у последњих четири сата, тридесет три преводиоца, педесет шест слушалаца и сл.)* * Правилна употреба глаголских облика (*плачући*, а не *плакајући*, *обој*, а не *обоји*, *ми бисмо дошли*, а не *ми би дошли*, *извезен*, а не *извежен, вратићемо, а не врати ћемо, стићи ћемо,* а не *стићићемо* и сл.) * Правилна употреба предлога *због* и *ради* (*Нема новца због гашења банке*, а не *Нема новца ради гашења банке*) |

|  |  |  |  |
| --- | --- | --- | --- |
| **ТЕМА** | **ЦИЉ** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ ПО ТЕМАМА** |
| УВОД У ОПШТУ ЛИНГВИСТИКУ – У ПОЧЕТКУ БЕШЕ РЕЧ... | Усвајање основних знања о појмовима језика и културе изражавања | * познаје најпознатије легенде о постанку језика * наброји најстарије записе и да их локализује * наводи основне податке о првим библиотекама * разликује живе од мртвих језика * разликује говорни од писаног језика * повеже језик са његовом географском распрострањеношћу * наброји језике који припадају истим породицама * подржи аргументовано сваки вид језичке толеранције * формира критички однос према раду Вука Караџића * опише положај савременог српског језика имајући у виду његов историјски контекст * не користи поштапалице у изражавању * формира критички однос према упливу страних речи и израза * дефинише особине доброг говорника * демонстрира одлике успешног говорника | Легенде о настанку језика   * Лингвистички фосили (настанак и порекло језика и писма, први записи...) * Археологија духа – прве библиотеке (настанак, значај и улога библиотека за развој језика) * Излет у средиште културе (приказ групног рада о библиотекама) * Утисци са излета (дискусија о приказаним презентацијама)   Језичко богатство   * Језичка разноликост * Језик и географија * Породице језика; живи и мртви језици; вештачки језици * Језичка толеранција   Место српског језика у свету   * Значај Вуковог рада за развој српског језика: приказ књиге Меше Селимовића „За и против Вука” * На суду историје („За” Вука и „Против” Вука) * Завршна реч на суду историје   Болести језика   * Подстанари у нашем језику (стране речи и изрази у нашем језику) * Утицај енглеског језика * Поштапалице. Поштапалице у говору политичара, ТВ-водитеља... * Англицизми у нашем језику (у називима радњи и сл.). Турцизми, хунгаризми, русизми,... у нашем језику (прикази истраживачких радова ученика)   Лек(ови) за оздрављење језика   * Опште особине доброг говора * Нивои културе говора * Језик српске средњовековне медицине * Српски језик у медицини |

|  |  |  |  |
| --- | --- | --- | --- |
| **ТЕМА** | **ЦИЉ** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ ПО ТЕМАМА** |
| КОМУНИКАЦИЈА | Оспособљавање ученика да користе разне видове комуникације сходно датој ситуацији | * препозна који вид комуникације је најпримеренији датој ситуацији * примењује усмену и писмену комуникацију подједнако успешно * употреби одговарајући функционални стил у комуникацији * користи афоризме и пословице као део сопствене културе говора * избегава фразе, жаргоне, бирократки језик и стилске грешке * понуди алтернативу бирократском језику * саставља молбе, жалбе, обрасце * разликује вест, репортажу, прилог * односи се са поштовањем према књижевноуметничом језику и језику народне књижевности | Вештина комуникације   * Циљеви комуникације. Садржај комуникације. Писмена и усмена комуникација. Различите технике успешне комуникације у личном животу * Формирање укуса – књижевноуметнички стил * Бирократски језик у административном стилу * Молбе, жалбе, обрасци * Новинарски стил * Периодика, дневне новине и часописи, вест, репортажа, прилог * Особине научног стила * Најчешће стилске грешке у писаној и усменој комуникацији |

Назив предмета: **Српски језик и вештина комуникације**

Годишњи фонд часова: **70 часова (2 часа недељно)**

Разред: **Четврти разред (друга година учења)**

* Употреба стечених знања из области српског језика и културе изражавања
* Континуирано усавршавање сопственог говора и писања
* Коришћење могућности библиотечких фондова и језичких приручника
* Познавање вредности сопственог културног наслеђа и повезаност са другим културама и традицијама
* Развијање свести о постојању различитих говорних стилова зарад сврсисходнијег споразумевања
* Употреба српског језика у савременим средствима комуникације у складу са правописним и граматичким правилима
* Стицање знања о вербалним и невербалним начинима комуникације у свакодневним животним ситуацијама
* Развијање професионалног односа у раду са медицинском документацијом
* Неговање и чување свог језика
* Развијање свести о значају ефикасне комуникације у усменом и писаном облику у различите сврхе
* Развијање вештина и техника уметничког изражавања
* Познавање различитих стилова, техника и медија изражавања

Циљеви предмета:

На почетку теме ученике упознати са циљевима и исходима наставе/учења, планом рада и начинима оцењивања.

**Облици наставе**

Предмет се реализује кроз следеће облике наставе:

* + теоријска настава (40 часова)
  + вежбе (30 часова)

**Место реализације наставе**

* + Теоријска настава се реализује у учионици или библиотеци
  + Вежбе се реализују у кабинету информатике, сали са видео-бимом или у свечаној сали

**УПУТСТВО ЗА ДИДАКТИЧКО-МЕТОДИЧКО OСТВАРИВАЊЕ ПРОГРАМА:**

**Препоруке за реализацију наставе**

* Вежбе на одабраним текстовима
* Диктати, допуњавање исказа, преобликовање текста
* Лекторска и коректорска вежбања
* Индивидуални и групни рад
* Говорне вежбе
* Домаћи задатак
* Истраживачки рад
* Презентације
* Дебате

**Оцењивање**

Вредновање остварености исхода вршити кроз:

* континуирано праћење достигнутих исхода и нивоа постигнутих компетенција
* тестове знања

**Оквирни број часова по темама**

* Правопис 20 часова (теоријска настава 12 часова, вежбе 8 часова)
* Примена основних правописних правила 10 часова
* Употреба речи и израза страног порекла 5 часова
* Примена основних лексичких и синтаксичких правила у писању и говору 5 часова
* Језик 18 часова (теоријска настава 12 часова, вежбе 6 часова)
* Комуникација 32 часа (теоријска настава 16 часова, вежбе 16 часова)

|  |  |  |  |
| --- | --- | --- | --- |
| **ТЕМА** | **ЦИЉ** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ ПО ТЕМАМА** |
| ПРИМЕНА ОСНОВНИХ ПРАВОПИСНИХ ПРАВИЛА | Отклањање типичних правописних грешака, правилна употреба знакова интерпункције и оспособљавање ученика да правилно употребљавају скраћенице | * употреби знакове интерпункције у складу са правописом * употреби скраћенице у складу са основним правописним правилима * правилно употреби речи страног порекла у писању и говору * правилно употреби фреквентне изразе страног порекла у писању и у говору * транскрибује страна имена у складу са правописом | * Основни принципи за писање запете. Запета у зависносложеној реченици (*Када је дошао кући, одмах је узео књигу.)* * Интерпункција (тачка, две тачке, и неколико тачака; тачка са запетом); Употреба узвичника и упитника. * Разноврсна употреба заграде. Правилна употреба црте и цртице у писању (*лет Београд – Минхен; 10-годишњак, видео-бим).* Употреба наводника ( *роман „Сеобе”, филм „Троја”)* и апострофа (*Је л’ то истина?)* * Стилска вредност интерпункције у књижевним текстовима * Писање скраћеница (в.д., нпр., гђа, др, мр, проф., Танјуг, БИТЕФ, UNICEF и сл.) * Правилна употреба (у говору и писању) фреквентних речи страног порекла (*евро*, не *еуро, маршрута,* а не *маршута, скалпел,* не *скалпер* и сл.) * Значење и употреба фреквентних израза латинског порекла (*априори, ад хок, де факто* и сл.*)* * Значење и употреба фреквентних израза пореклом из француског и енглеског језика (*дежа ви, елан витал, мелтинг пот* и сл.) * Правилна употреба (у говору и писању) транскрибованих страних имена (*Диселдорф*, а не *Дизелдорф, Схевенинген*, а не *Шевенинген*, *Мерилин,* а не *Мерлин, Анџелика*, не *Анђелика* и сл.) |
| ПРИМЕНА ОСНОВНИХ ЛЕКСИЧКИХ И СИНТАКСИЧКИХ ПРАВИЛА У ПИСАЊУ И ГОВОРУ | Разликовање синонима и дублета и познавање плеоназма | * препозна најбољи од синонимних облика речи за исти појам у задатом контексту * употреби конструкције код којих се често греши у говору и писању у складу са граматичком и правописном нормом * примени правило о сувишној употреби речи у одређеним конструкцијама | * Лексички дублети (*правопис* или *ортографија, зубни* или *дентални*); дублети код неких изведеница од назива градова, држава, покрајина, континената * Правилна употреба честих конструкција у склопу реченице (*у вези са тим*, а не *у вези тога*, *с обзиром на то*, а не *обзиром на*, *контактирати с неким,* не *контактирати некога*, и сл.) * Познавање плеоназма (*силазити,* а не *силазити доле, попети се,* а не *попети се горе, штавише,* а не *чак штавише* и сл.) |

|  |  |  |  |
| --- | --- | --- | --- |
| **ТЕМА** | **ЦИЉ** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ ПО ТЕМАМА** |
| РЕЧИ И ЊИХОВА ЗНАЧЕЊА | Развијање језичког сензибилитета и изражајних способности ученика | * објасни најчешће фразеологизме * дефинише ономастику, етимологију и топонимију * употребљава етимолошке речнике * састави писани текст који је логичан, добро структуиран, стилски складан и усклађен са правописном и граматичком нормом * наведе правилно литературу којом се служио пишући текст * сачини самостално сажетак текста, јасно разликујући битне од небитних појединости * напише есеј | Зашто се каже   * Фразеологизми („Живим 200 на сат”) * Најчешће фразе и њихова значења која се могу чути у мом месту * Архаизми, историзми и неологизми – проверимо рок употребе речи * Жаргонизми, шатровачки говор („Истриповао сам се да сам се избедачио, ал’ сам искулирао да се не бих сморио”) * Етимолошки речници и њихова употреба * Ономастика („Да Миодраг буде мио и драг”) * Имена у мојој породици; Надимци у мојој породици; * Класификација личних имена на хришћанска, словенска, исламска и хибридна * Како су настала српска презимена * Да се не заборави(мо) * Топонимија – речи из давнина * Порекло имена мог места * Порекло имена околних села * Порекло назива топонима који имају Свети Сава у називу * Вештина лепог писања * Правила доброг писања – нормативност текста * Етапе израде писаног састава * Цитати, фусноте, литература (или библиографија), навођење литературе * Сиже, скраћивање текста * Писање есеја * Примери најуспелијих есеја |

|  |  |  |  |
| --- | --- | --- | --- |
| **ТЕМА** | **ЦИЉ** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ ПО ТЕМАМА** |
| КОМУНИКАЦИЈА | Усвајање знања о вербалним и невербалним облицима комуникације и овладавање савременим и универзалним вештинама комуницирања | * користи одговарајућу основну терминологију, прилагођавајући вербална и невербална средства комуникације приликама, ситуацији, саговорнику и теми * савлада употребу савремених средстава комуникације * искористи све могућности које му пружа библиотека * чита и тумачи текстове критички * пише CV и пословно писмо * попуни разне формуларе и обрасце * избегава употребу клишеа * одговори усмено на задату тему: смислено, стилски уједначено, без поштапалица, вештачких пауза и дигресија * процени колико одређене структурне, језичке, стилске и значењске одлике утичу на разумевање текста | * Вербална и невербална комуникација. Говор тела * Комуникација путем медија; ТВ, интернет, презентације, плакат, слоган, реклама * Интернет комуникација – предности и опасности. Трибина, чет, форум, блог… Интернет бонтон * Примена типографских правила у обради текста на рачунару * Вештина претраживања библиотека и виртуелних библиотека помоћу кључних речи * Јавна комуникација; јавни наступ и начини излагања * Развој беседништва. Расправа, основни елементи добре расправе, ставови, аргументи. Дијалог, дебата, гласање, преговарање… * Психолошке баријере при говору * Филм као средство комуникације и начин преношења поруке * Критика (књижевна, филмска и позоришна) као вид комуникације * Пропаганда, цензура и аутоцензура * Припрема за усмено излагање. Како одговорити на питање или на задату тему * Клише као форма излагања * Употреба речи и израза страног порекла у излагању * Поздрављање, обраћање, ословљавање * Пословна комуникација. Пословно писмо * CV * Разговор за посао * Телефонски разговор у пословној и свакодневној комуникацији * Текст-поруке (SMS) * Комуникација у инклузији * Комуникација у бyдyћој професији (усмерење ка одређеној групи) |

# КОРЕЛАЦИЈА СА ДРУГИМ ПРЕДМЕТИМА/МОДУЛИМА

* + Српски језик и књижевност
  + Верска настава
  + Грађанско васпитање
  + Историја
  + Географија
  + Психологија
  + Социологија
  + Рачунарство и информатика
  + Предузетништво
  + Енглески језик
  + Латински језик

# НАЧИН ВРЕДНОВАЊА ПОСТИГНУЋА УЧЕНИКА

* + Упитник након сваке теме/модула

# ПРЕПОРУЧЕНА ЛИТЕРАТУРА ЗА УЧЕНИКЕ

* + Група аутора, *Правопис српскога језика*, Матица српска, Нови Сад, 2011.
  + Група аутора, *Српски језичи приручник*, Београдска књига, 2006.
  + Живојин Станојчић и Љубомир Поповић, *Граматика српског језика за гимназије и средње школе*, Завод за уџбенике, Београд, 2012.
  + Иван Клајн, *Речник језичких недоумица*, Прометеј, Нови Сад, 2011.
  + Милан Шипка, *Култура говора*, Прометеј, Нови Сад, 2008.
  + Предраг Пипер, Иван Клајн, *Нормативна граматика српског језика*, Матица српска, Нови Сад, 2014.

\* У овој фази није предвиђена обавезна литература за ученике ни уџбеник/приручник; предвиђено је да наставник по потреби при- према наставни материјал за ученике

# ПРЕПОРУЧЕНА ЛИТЕРАТУРА ЗА РЕАЛИЗАЦИЈУ ПРЕДМЕТА (за наставнике)

* + Артур Котерел и Рејчел Сторм, *Свеобухватна енциклопедија митологије*, Алнари, Београд, 2004.
  + Василије Радикић, *Стилистика и реторика*, Мегатренд универзитет, Београд, 2008.
  + Вељко Брборић, *Правопис и школа*, Београд, 2011.
  + Весна Ждрња, *Култура говора*, Психополис институт, Нови Сад, 2008.
  + Вук Милатовић, *Усмено и писмено изражавање*, Рачунарски факултет, Београд, 2007.
  + Група аутора, *Атлас језика*, Вараждин, 2003.
  + Група аутора, *Библијски атлас*, Моно и Мањана, Хонгконг, 2008.
  + Група аутора, *Српски језички приручник*, Београдска књига, 2006.
  + Дојл Карнеги, *Како брзо и лако савладати говорничку вештину*, Народна књига, Београд, 2006.
  + Недру Кампинг, *Све о симболима*, Народна књига, Београд, 2004.
  + Иван Клајн и Милан Шипка, *Велики речник страних речи и израза*, Прометеј, Нови Сад, 2006.
  + Иван Клајн, *Бушење језика*, Прометеј, Нови Сад, 2012.
  + Иван Клајн, *Занимљива имена*, Народна књига, Београд, 2005.
  + Иван Клајн, *Испеци па реци*, Прометеј, Нови Сад, 1998.
  + Иван Клајн, *Речник језичких недоумица*, Прометеј, Нови Сад, 2011.
  + Иван Клајн, *Странпутице смисла*, НИН, Београд, 2000.
  + Љубомир Поповић, *Ред речи у реченици*, Београд, 2004.
  + Марта Берлин, *Академско писање корак по корак*, Академска књига, Нови Сад, 2010.
  + Милан Шипка, *Занимљива граматика*, Прометеј, Нови Сад, 1999.
  + Милан Шипка, *Зашто се каже?*, Прометеј, Нови Сад, 2007.
  + Милан Шипка, *Култура говора*, Прометеј, Нови Сад, 2008.
  + Милан Шипка, *Правописни речник српског језика*, Прометеј, Нови Сад, 2010.
  + Милан Шипка, *Приче о речима*, Прометеј, Нови Сад, 1998.
  + Милија Николић, *Методика наставе српског језика и књижевности*, ЗУНС, Београд, 1992.
  + Милорад Девић, *Правопис српског језика (приручник за школе)*, Нијанса, Земун, 1998.
  + Милорад Девић, *Правопис српског језика. Приручник за школе*, Земун–Никшић, 1994.
  + Милорад Теле бак, *Како се каже*, Прометеј, Нови Сад, 2011.
  + Милорад Теле бак, *Право говор*, Прометеј, Нови Сад, 2011.
  + Милорад Теле бак, *Шта се крије иза етимологије*, Прометеј, Нови Сад, 2013.
  + Миодраг Павловић, *Спреми се да говориш*, Друштво за српски језик, Београд, 2014.
  + Мирољуб Радојловић и Тома Ђорђевић, *Основе комуникологије*, Београд, 2000.
  + Рајна Драгићевић, *Лексикологија српског језика*, Завод за уџбенике и наставна средства, Београд, 2010.
  + Ранко Бугарски, *Језик у контексту*, Београд, 1997.
  + Ранко Бугарски, *Језик*, Матица српска, Нови Сад, 1996.
  + Ранко Бугарски, *Писмо*, Матица српска, Нови Сад, 1996.
  + Ратомир – Рале Дамјановић, *Кажи српски да те цео свет разуме*, Београд, 1990.
  + Рејмон Кено, *Стилске вежбе*, Паидеиа, Београд, 2008.
  + Свенка Савић, *Дискурс анализа*, Филозофски факултет, Нови Сад, 1993.
  + Симеон Маринковић, *Методика креативне наставе српског језика и књижевности,* Креативни центар, Београд, 1995.
  + Славко Вукомановић, *Језик, друштво, нација*, Београдски графички завод, Београд, 1987.
  + Фредерик Барбије, *Историја књиге*, Клио, Народна библиотека Србије, Београд, 2009.